ดีเดย์! MRT สายสีน้ำเงินทดลองถอดเก้าอี้แถวกลางวันนี้ หวังเพิ่มพื้นที่จุผู้โดยสารมากขึ้น
ดีเดย์! MRT สายสีน้ำเงินทดลองถอดเก้าอี้แถวกลางวันนี้ (20 พ.ย.) หวังเพิ่มพื้นที่จุผู้โดยสารมากขึ้น
20 พ.ย. 2560

ผู้สื่อข่าวรายงานว่า วันนี้ (20 พ.ย.60) บริษัท ทางด่วนและรถไฟฟ้ากรุงเทพ จำกัด (มหาชน) หรือ BEM ได้ทดลองใช้วิธีถอดเก้าอี้นั่งผู้โดยสารออกเฉพาะที่นั่งแถวกลางของขบวนรถไฟฟ้าสายสีน้ำเงิน เพื่อเป็นการเพิ่มพื้นที่ว่างในขบวนรถไฟฟ้า
โดยทางเพจ MRT Bangkok Metro ระบุว่า BEM เพิ่มพื้นที่ว่างในขบวนรถไฟฟ้า สายเฉลิมรัชมงคล โดยถอดเก้าอี้นั่งผู้โดยสารออกเฉพาะที่นั่งแถวกลาง เพื่อให้ผู้โดยสารสามารถเดินทางได้มากขึ้น ทั้งนี้จะเริ่มทดลองให้บริการขบวนแรก ตั้งแต่วันที่ 20 พ.ย.60 เป็นต้นไป และขอความร่วมมือผู้โดยสารช่วยขยับนิดชิดในให้ผู้โดยสารท่านอื่นสามารถเดินทางไปด้วยกัน

